CELEX: 32021R1692
Language: hr
Date: 2021-09-21 00:00:00
Title: Provedbena uredba Komisije (EU) 2021/1692 оd 21. rujna 2021. o izmjeni priloga V., XIV. i XV. Provedbenoj uredbi (EU) 2021/404 u pogledu unosa za Bocvanu na popisima trećih zemalja iz kojih je odobren ulazak u Uniju pošiljaka peradi, zametnih proizvoda peradi te svježeg mesa i mesnih proizvoda od peradi i pernate divljači (Tekst značajan za EGP)

22.9.2021   
               
               
                  HR
               
               
                  Službeni list Europske unije
               
               
                  L 334/9
               
            
         PROVEDBENA UREDBA KOMISIJE (EU) 2021/1692
         оd 21. rujna 2021.
         o izmjeni priloga V., XIV. i XV. Provedbenoj uredbi (EU) 2021/404 u pogledu unosa za Bocvanu na popisima trećih zemalja iz kojih je odobren ulazak u Uniju pošiljaka peradi, zametnih proizvoda peradi te svježeg mesa i mesnih proizvoda od peradi i pernate divljači
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (1), a posebno njezin članak 230. stavak 1.,
         budući da:
         
                     (1)
                  
                  
                     Uredbom (EU) 2016/429 među ostalim se utvrđuju zahtjevi u pogledu zdravlja životinja za ulazak u Uniju pošiljaka životinja, zametnih proizvoda i proizvoda životinjskog podrijetla koji se primjenjuju od 21. travnja 2021. Jedan od tih zahtjeva u pogledu zdravlja životinja je da te pošiljke moraju dolaziti iz treće zemlje ili područja ili njihove zone ili kompartmenta koji su uvršteni na popis u skladu s člankom 230. stavkom 1. te uredbe.
                  
               
                     (2)
                  
                  
                     Delegiranom uredbom Komisije (EU) 2020/692 (2) dopunjena je Uredba (EU) 2016/429 u vezi sa zahtjevima u pogledu zdravlja životinja za ulazak u Uniju pošiljaka određenih vrsta i kategorija životinja, zametnih proizvoda i proizvoda životinjskog podrijetla iz trećih zemalja ili područja ili njihovih zona, ili kompartmenata ako je riječ o životinjama akvakulture. Delegiranom uredbom (EU) 2020/692 propisano je da se ulazak u Uniju pošiljaka životinja, zametnih proizvoda i proizvoda životinjskog podrijetla koji su obuhvaćeni njezinim područjem primjene smije dopustiti samo ako te pošiljke dolaze iz treće zemlje ili područja ili njihove zone ili kompartmenta koji su uvršteni na popis za određene vrste i kategorije životinja, zametne proizvode i proizvode životinjskog podrijetla u skladu sa zahtjevima u pogledu zdravlja životinja koji su utvrđeni u toj delegiranoj uredbi.
                  
               
                     (3)
                  
                  
                     Provedbenom uredbom Komisije (EU) 2021/404 (3) utvrđeni su popisi trećih zemalja, područja ili njihovih zona ili kompartmenata iz kojih je dopušten ulazak u Uniju tih vrsta i kategorija životinja, zametnih proizvoda i proizvoda životinjskog podrijetla koji su obuhvaćeni područjem primjene Delegirane uredbe (EU) 2020/692.
                  
               
                     (4)
                  
                  
                     Konkretnije, u prilozima V., XIV. i XV. Provedbenoj uredbi (EU) 2021/404 utvrđeni su popisi trećih zemalja, područja ili njihovih zona iz kojih je odobren ulazak u Uniju pošiljaka peradi i zametnih proizvoda peradi te svježeg mesa i mesnih proizvoda od peradi i pernate divljači.
                  
               
                     (5)
                  
                  
                     Bocvana je 6. rujna 2021. Svjetskoj organizaciji za zdravlje životinja (OIE) prijavila izbijanje visokopatogene influence ptica (HPAI). Žarište zaraze u okrugu je Kgatleng te treće zemlje i potvrđeno je 27. kolovoza 2021. laboratorijskom analizom (RT-PCR).
                  
               
                     (6)
                  
                  
                     Na popisima trećih zemalja, područja ili njihovih zona utvrđenih u dijelu 1. Priloga V. i dijelu 1. Priloga XIV. te u odjeljku A dijela 1. Priloga XV. Provedbenoj uredbi (EU) 2021/404 navodi se da je odobren ulazak u Uniju pošiljaka peradi, zametnih proizvoda peradi te svježeg mesa i mesnih proizvoda od peradi i pernate divljači iz Bocvane. Osim toga, u odjeljku A dijela 1. Priloga XV. Provedbenoj uredbi (EU) 2021/404 trenutačno nisu propisani postupci obrade za umanjivanje rizika za ulazak u Uniju pošiljaka mesnih proizvoda bezgrebenki iz te treće zemlje.
                  
               
                     (7)
                  
                  
                     Zbog rizika od unošenja visokopatogene influence ptica u Uniju povezanog s ulaskom pošiljaka peradi, zametnih proizvoda peradi te svježeg mesa i mesnih proizvoda od peradi i pernate divljači iz Bocvane te zbog nepostojanja jamstava kojima se omogućuje regionalizacija te treće zemlje, ulazak takvih pošiljaka u Uniju više ne bi trebao biti odobren. Osim toga, za ulazak u Uniju pošiljaka mesnih proizvoda od bezgrebenki iz te treće zemlje trebalo bi propisati postupak obrade za umanjivanje rizika D u skladu s Prilogom XXVI. Delegiranoj uredbi (EU) 2020/692.
                  
               
                     (8)
                  
                  
                     Unose za Bocvanu na popisima trećih zemalja, područja ili njihovih zona utvrđenima u tablicama u dijelu 1. Priloga V. i dijelu 1. Priloga XIV. te u tablici u dijelu 1. odjeljka A Priloga XV. Provedbenoj uredbi (EU) 2021/404 trebalo bi stoga izmijeniti kako bi se u obzir uzela trenutačna epidemiološka situacija u toj trećoj zemlji.
                  
               
                     (9)
                  
                  
                     Priloge V., XIV. i XV. Provedbenoj uredbi (EU) 2021/404 trebalo bi stoga na odgovarajući način izmijeniti.
                  
               
                     (10)
                  
                  
                     Uzimajući u obzir trenutačnu epidemiološku situaciju u Bocvani kad je riječ o visokopatogenoj influenci ptica, izmjene Provedbene uredbe (EU) 2021/404 koje se uvode ovom Uredbom trebale bi hitno stupiti na snagu.
                  
               
                     (11)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilozi V., XIV. i XV. Provedbenoj uredbi (EU) 2021/404 mijenjaju se u skladu s Prilogom ovoj Uredbi.
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. rujna 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 84, 31.3.2016., str. 1.
         
         
            (2)  Delegirana uredba Komisije (EU) 2020/692 оd 30. siječnja 2020. o dopuni Uredbe (EU) 2016/429 Europskog parlamenta i Vijeća u pogledu pravila za ulazak u Uniju pošiljaka određenih životinja, zametnih proizvoda i proizvoda životinjskog podrijetla te njihovo premještanje i postupanje s njima nakon ulaska (SL L 174, 3.6.2020., str. 379.).
         
            (3)  Provedbena uredba Komisije (EU) 2021/404 od 24. ožujka 2021. o utvrđivanju popisa trećih zemalja, područja ili njihovih zona iz kojih je dopušten ulazak u Uniju životinja, zametnih proizvoda i proizvoda životinjskog podrijetla u skladu s Uredbom (EU) 2016/429 Europskog parlamenta i Vijeća (SL L 114, 31.3.2021., str. 1.).
      
      
         
            PRILOG
            Prilozi V., XIV. i XV. Provedbenoj uredbi (EU) 2021/404 mijenjaju se kako slijedi:
            
                        (1)
                     
                     
                        U Prilogu V. u dijelu 1. unos za Bocvanu zamjenjuje se sljedećim:
                        
                                    „BW
                                    
                                    Bocvana
                                 
                                 
                                    BW-0
                                 
                                 
                                    Bezgrebenke za rasplod i bezgrebenke za proizvodnju
                                 
                                 
                                    BPR I
                                 
                                 
                                    P1
                                 
                                 
                                    C
                                 
                                 
                                    27.8.2021.
                                 
                                 
                                     
                                 
                              
                                    Jednodnevni pilići bezgrebenki
                                 
                                 
                                    DOR
                                 
                                 
                                    P1
                                 
                                 
                                    C
                                 
                                 
                                    27.8.2021.
                                 
                                 
                                     
                                 
                              
                                    Jaja koja ne sadržavaju specifične patogene uzročnike
                                 
                                 
                                    SPF
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Jaja za valenje bezgrebenki
                                 
                                 
                                    HER
                                 
                                 
                                    P1
                                 
                                 
                                    C
                                 
                                 
                                    27.8.2021.”
                                 
                                 
                                     
                                 
                              
                  
                        (2)
                     
                     
                        U Prilogu XIV. u dijelu 1. unos za Bocvanu zamjenjuje se sljedećim:
                        
                                    „BW
                                    
                                    Bocvana
                                 
                                 
                                    BW-0
                                 
                                 
                                    Svježe meso bezgrebenki
                                 
                                 
                                    RAT
                                 
                                 
                                    P1
                                 
                                 
                                    C
                                 
                                 
                                    27.8.2021.”
                                 
                                 
                                     
                                 
                              
                  
                        (3)
                     
                     
                        U Prilogu XV. u dijelu 1. odjeljku A unos za Bocvanu zamjenjuje se sljedećim:
                        
                                    „BW
                                    
                                    Bocvana
                                 
                                 
                                    BW-0
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    Nije odobreno
                                 
                                 
                                    D
                                 
                                 
                                    Nije odobreno
                                 
                                 
                                    
                                       MPST”